CELEX: 62012TN0268
Language: fi
Date: 2012-06-18 00:00:00
Title: Asia T-268/12: Kanne 18.6.2012 — Suwaid v. neuvosto

11.8.2012   
            
            
               FI
            
            
               Euroopan unionin virallinen lehti
            
            
               C 243/29
            
         Kanne 18.6.2012 — Suwaid v. neuvosto
   (Asia T-268/12)
   2012/C 243/51
   Oikeudenkäyntikieli: englanti
   
      Asianosaiset
   
   
      Kantaja: Joseph Suwaid (Damaskos, Syyria) (edustajat: asianajajat L. Defalque ja T. Bontinck)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Syyriaan kohdistettavista rajoittavista toimenpiteistä annetun päätöksen 2011/782/YUTP täytäntöönpanosta 23.3.2012 annetun neuvoston täytäntöönpanopäätöksen 2012/172/YUTP (EUVL L 87, s. 103) liitteessä I olevan A osan 7 kohdan
            
         
               —
            
            
               kumoamaan Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 32 artiklan 1 kohdan täytäntöönpanosta 23.3.2012 annetun neuvoston täytäntöönpanoasetuksen (EU) N:o 266/2012 (EUVL L 87, s. 45) A osan 7 kohdan
            
         
               —
            
            
               muussa tapauksessa toteamaan, ettei riidanalaista asetusta ja päätöstä voida soveltaa suhteessa kantajaan, ja määräämään, että kantajan nimi ja muut henkilötiedot on poistettava luettelosta niistä henkilöistä, joihin EU:n pakotteita sovelletaan
            
         
               —
            
            
               velvoittamaan vastaajan korvaamaan
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu
               
                           —
                        
                        
                           perusoikeuksien ja menettelyllisten takeiden loukkaamiseen ja neuvoston päätöksen 2011/782/YUTP 21 artiklan 2 kohdan ja neuvoston asetuksen N:o 36/2012 32 artiklan 2 kohdan rikkomiseen, koska riidanalaisia toimenpiteitä ei ole annettu kantajalle tiedoksi ja koska hänelle ei esitetty mitään todisteita tai muita vakavasti otettavia seikkoja, joilla olisi voitu perustella hänen sisällyttämisensä luetteloon, joihin kyseisiä seuraamuksia sovelletaan
                        
                     
         
               2)
            
            
               Toinen kanneperuste, joka perustuu siihen
               
                           —
                        
                        
                           ilmeiseen arviointivirheeseen, koska kantaja ei ole osallisena Syyrian hallinnon toimissa
                        
                     
         
               3)
            
            
               Kolmas kanneperuste, joka perustuu
               
                           —
                        
                        
                           puolustautumisoikeuksien, oikeudenmukaista oikeudenkäyntiä koskevan periaatteen ja tehokasta oikeussuojaa koskevan periaatteen loukkaamiseen siltä osin kuin neuvosto ei ole vastannut kantajan pyyntöön ja kuin se näin ollen ei ole selittänyt, miksi kantajan nimi sisällytettiin luetteloon pakotteiden kohteina olevista henkilöistä, eikä esittänyt todisteita, joilla olisi voitu oikeuttaa hänen sisällyttämisensä kyseisiin luetteloihin, eikä myöskään antanut hänelle mahdollisuutta tulla kuulluksi ennen riidanalaisten toimenpiteiden toteuttamista tai sen jälkeen
                        
                     
         
               4)
            
            
               Neljäs kanneperuste, joka perustuu
               
                           —
                        
                        
                           perusteluvelvollisuuden laiminlyöntiin, koska komissio on käyttänyt toteavia ja ylimalkaisia sanamuotoja riidanalaisessa päätöksessä ja asetuksessa ja koska se ei ole esittänyt yksityiskohtaisia perusteluja toteuttaessaan rajoittavia toimenpiteitä kantajan osalta
                        
                     
         
               5)
            
            
               Viides kanneperuste, joka perustuu
               
                           —
                        
                        
                           siihen, että neuvosto on tehnyt virheen jättäessään tahallaan mainitsematta riidanalaisissa toimissa niitä perusoikeuksia ja -periaatteita, joita EU-oikeuden mukaan kunnioitetaan Euroopan unionissa. Kantaja korostaa tältä osin lisäksi, että neuvosto on toteuttanut riidanalaiset toimet SEUT 215 artiklan perusteella ja ettei kyseinen artikla tarjoa ”demokraattisia takeita”.